Kabeltårnet

Kabeltårnet, også kalt Alcateltårnet eller Oxertårnet, er et 67 meter høyt tårn på Økern i Oslo bygget i betong. Fra 2019 har det fått navnet Tårnet Kulturarena. Tårnet ble satt opp i 1962 som del av Standard Telefon og Kabelfabrik og var ekstrudertårn for plastisolerte høyspent PEX-kabler. Ved en vanlig horisontal produksjonslinje ville den tykke isolasjonen av PEX sige, og det ble derfor valgt en vertikal løsning slik at isolasjonen ville holde seg symmetrisk.  Riksantikvaren: "Kulturminnegrunnlag for Kabelgaten"  Bygget er derfor også omtalt som Pex-tårnet. Det er blant Oslos høyeste byggverk og står i dag som et landemerke i Groruddalen. Tårnet gav navn til gata som går gjennom området, Tårngata, og hadde selv adresse Tårngata 10. Det gatenavnet har siden utgått og er erstattet med Kabelgata, hvor tårnet nå ha adresse #51 

Alcatel overtok STK i 1987 og satte sin logo på tårnet og ble da omtalt som Alcateltårnet. Etter at Oxer Eiendom tok over flere av byggene i Tårngata og Kabelgata, inkludert tårnet som siden 2014 er dekorert med Oxerlogoen, er tårnet også omtalt som Oxertårnet, men det er også fortsatt kjent som STK-tårnet på folkemunne.

I 1992 ble et lignende PEX-tårn bygget ved Halden, men det var 100 meter høyt.Her er Norges 5 høyeste bygninger I 2000 splittet Alcatel ut det meste av sin kabelvirksomhet og etablerte Nexans. Tårnet i Halden fikk dermed navnet Nexanstårnet. Selskapet bygget på 20 meter til tårnet i 2010 og bygget ved Halden ble med det Norges høyeste bygning.

 Tårnet Kulturarena 
Tårnets eier, Oxer, har rehabilitert tårnet og etablert konseptet Tårnet Kulturarena. Tårnet er tenkt å fortsatt være et sentralt landemerke i Hovinbyen, som er under utvikling. Oxer har bevart en industriell stil i rehabiliteringen av bygget. I selve tårnet er mange av de industrielle detaljene, som var en del av kabelfabrikken, bevart. I tårnets øverste etasje er det etablert bar, en såkalt skybar. I første- og annenetasje er det åpent for publikum med servering, klubb, konsert og arrangementslokaler. Uteområdet kan knyttes til arenaen og gir rom for matvogner og konsertarena.

 Se også 
Liste over høye bygninger i Norge

 Galleri 

 Referanser 

Eksterne lenker
 aftenposten.no (6. mai 2019): Nedlagt fabrikk på Økern blir et 67 meter høyt kulturtårn,  

Kategori:Byggverk i Oslo
Kategori:Økern
Kategori:Tårn i Norge
Kategori:Byggverk fullført i 1962
Kategori:Kabelgata (Oslo)
Kategori:Standard Telefon og Kabelfabrik